钦定古今图书集成/明伦汇编/氏族典/第583卷 > 《白居易长庆集》 > 皇甫重
## 钦定古今图书集成/明伦汇编/氏族典/第583卷 > 《白居易长庆集》 > 皇甫重

按《晋书皇甫重传》，“重字伦叔，安定朝那人也。性沈果，
有才用，为司空张华所知。元康中，华版为秦州刺史。
齐王冏辅政，以重弟商为参军。冏诛长沙王乂，又以
为参军。时河闲王颙将李含，先与商重有隙，说颙起
兵共攻乂，以讨后父尚书仆射羊元之及商为名。乂
既屡败，乃使商闲行。赍帝手诏，令重进军讨颙。商行”
过长安，颙捕得，杀之。乂既败，重犹坚守，闭塞外门，将
士为之死战。重获御史驺，人问曰：“我弟至未？”驺云：“已
为河闲王所害。”重失色，立杀驺。于是城内知无外救，
遂共杀重。先是，重遣养子昌请救于东海王越，越不
肯出兵，昌乃诈称越命，迎羊后于金墉城，以后令发
兵讨张方，奉迎大驾。事起仓卒，百官初皆从之，俄而
又共诛昌。